Ivan Malofejev

Ivan Malofejev (eludaatumid teadmata) oli velsker, esperanto keele propageerija ja fotograaf, kes tegutses lühikest aega Saaremaal.

 Elulugu 
Malofejev sattus Saaremaale 1918. aastal Vene sõjavangina. Ta jäi Kuressaarde, kus hakkas propageerima esperanto keele õpetamist. 1919. aastal kolis ta arvatavasti Orissaare jaoskonna velskrina TornimäeleMeie Maa, nr. 21, 13. märts 1920, 4.. Ta leidis endale korteri proletaarse kirjaniku Vassili Mölderi majja, kus organiseeris esperanto keele kursuseid. Peagi süüdistati teda kommunistliku propaganda tegemises esperanto keele õpetamise sildi all. Keelekursustel osalesid teadaolevalt kommunistid Vassili Mölder, Anton Ellam ning vennad Aleksander ja Vassili Leiner. 8. juunil 1921. aastal saadeti Malofejev Eestist väljaMeie Maa, nr. 50, 29. juuni 1921, 3.. Nõukogude Liidus sattus ta usaldamatuse tõttu 5 aastaks vangi. Pärast vabanemist töötas ta arstina Leningradis, Moskvas ja Frunzes. 1943. aastal arreteeriti ta Thbilisis taas ja mõisteti 10 aastaks vangi. 1957. aastal ta rehabiliteeriti, misjärel pidas ta pensionipõlve Khuthaisis.

 Tegevus fotograafina 
Malofejev tegutses Tornimäel väljakutsefotograafina, kasutades 13 x 18 cm klappkaamerat. Tema tööde nomenklatuuris oli ka reprode ja suurenduste tegemine.Meie Maa, nr. 26, 6. aprill 1921, 4.

 Viited 

Kategooria:Eesti fotograafid
Kategooria:Venemaa fotograafid
Kategooria:Esperantistid